FREDERIKSHAAB DISTRIKT 323 
Storste Delen af Befolkningen ved de Syd for Kolonien liggende Bosteder, 
undtagen Arsukerne og enkelte Narssalikere, der kun lejlighedsvis forlader deres 
Hjemsted, tilbringer dog det meste af Sommeren skiftevis ved Fangst- og Fiske- 
pladser, hvorfra Fangerne, navnlig fra Neria, til Dels ogsaa fra Narssalik, enkelt- 
vis eller i Smaaflokke foretager Jagtture paa indtil 5—6 Dage til Rensegnene. 
Først hen i September eller lidt senere vender Befolkningen hjem til Vinterboli- 
gerne, hvis Vinduer eller Døre, ved Kangilinek desuden Taget, midlertidig har væ- 
ret fjærnet, for at Husene kan blive udluftet. Befolkningen søger Aar efter Aar 
tilbage til de samme Fangst- og Fiskepladser og vælger nødigt andre. 
I Distriktet er der for Tiden foruden Kolonien, 3 Udsteder og 5 Bopladser 
eller ialt 9 Bosteder, hvoraf 2 ligger ud mod det aabne Hav udækket af foran lig- 
gende Øer, nemlig Avigait og Storøen, 2 indenskærs og mere beskyttet, Kuånit 
og Iluilårssuk, 2 ved Mundingen af større Fjorde, dækket af foranliggende Øer, 
Kolonien og Narssalik, 2 lidt indenfor Mundingen af en Fjord, men med Adgang 
til det aabne Hav, Neria og Arsuk, og endelig en dybere inde i en Fjord, Kangi- 
linek. Hertil kommer Kryolitbruddet Ivigtüt i Ivigtüt Fjorden. 
De beboede Pladser er: 
Udstedet Avigait (Kuånit) paa Sydsiden af den store Kuånit Ø ud for 
Mundingen af Kagssit. Husene er opført paa en aaben Strandbred, bagved be- 
grænset af smaakuplede Fjælde. 
Hertil hører: 
Bopladsen Avigait, ca. 3 km Sydvest for Udstedet, paa en lille, lav Ø og 
Bopladsen Storøen paa den sydlige Side af Nordre Storø ud for Mun- 
dingen af Nerutussok. Husene er opført omkring Bunden af en lille, smal Indskæ- 
ring mellem Storøen og en fra denne udskydende Tange. 
Kolonien Frederikshaab i Bunden af en lille Indskæring i Fastlandet 
paa Nordsiden af Kvane Fjordens Munding, omgivet af smaakuplede Fjælde, 
hvorved Beliggenheden bliver meget indelukket. Hertil hører: 
Bopladsen Kangilinek paa et lavt, aabent Terræn paa Østsiden af 
den lave Kangilinek Ø, og 
Bopladsen Iluilärssuk paa Nordsiden af en lille Bugt, der lidt Syd for 
Igaussak skærer sig ind i Fastlandet, og i lave Omgivelser. 
Udstedet Narssalik, beliggende ved et smalt Sund paa Vestsiden af den 
store Narssalik Ø Vest for Mundingen af Sermilik. Det har spredt liggende Huse, 
opførte paa‘et fladt, sumpet Terræn med ganske lave Omgivelser og ses ikke ude- 
fra. Hertil hører: 
Bopladsen Neria ved den sydøstlige Spids af Kekertarssuak Øen Nord 
for Neria Fjordens Munding paa et ret jævnt Terræn, der fra de bagved liggende 
Fjælde skraaner ned mod Stranden, hvorfra der er fri Udsigt over Fjorden. 
Udstedet Arsuk paa Arsuk Fjordens Nordside umiddelbart Syd for det 
mægtige Künait Fjæld i en lille Dal nedenfor en brat, høj Fjældvæg. 
Kryolitbruddet Ivigtût paa et skraanende Terræn, omgivet af høje 
afrundede Fjælde paa Østsiden af Fjorden. 
21* 
= 
